MENGAKU SALAH - ZARINA ANJOULIE DIDENDA RM5,000

Artis paling kontroversi Zarina Anjoulie Mohamad Fahizul, 29, yang sebelum ini tidak mengaku bersalah atas pertuduhan menggunakan dadah jenis Methamphetamine tiga tahun lalu akhirnya menukar pengakuan selepas mahkamah mendengar keterangan enam saksi pendakwaan.

Pelakon dan model tersebut telah didenda RM5,000 selepas mengaku bersalah atas pertuduhan tersebut.

Majistret Mohd Nazri Omran turut memerintahkan Zarina dipenjara enam bulan jika gagal membayar denda.

Denda tersebut telah dibayar oleh bapanya.

Mahkamah juga memerintahkan pelakon kacukan Melayu, Iran dan Scotland itu yang terkenal dengan drama bersiri 'Anak Pontianak' menjalani tiga tahun pengawasan di bawah Agensi Anti Dadah Kebangsaan (AADK) bermula Khamis.

Zarina didakwa menggunakan dadah jenis methamphetamine dan air kencingnya didapati positif dadah jenis tersebut.

Dia didakwa melakukan kesalahan tersebut di Pejabat Narkotik Damansara di sini pada 8.10 malam, 30 Dis 2012 mengikut Seksyen 15 (1)(a) Akta Dadah Berbahaya 1952 yang memperuntukkan hukuman penjara maksimum dua tahun atau denda hingga RM5,000.

Ketika rayuan, peguam Nasir Yusof mewakili Zarina memohon mahkamah mengenakan hukuman ringan atas alasan pelakon itu kini tidak mempunyai apa-apa harta kerana pendapatannya terjejas semenjak didakwa, selain berjanji akan mengubah kehidupan ke arah lebih baik pada masa akan datang.

Timbalan Pendakwa, Raya Siti Fatimah Yahya memohon mahkamah mengenakan hukuman setimpal bagi memberi pengajaran kerana kesalahan dadah adalah serius dan tertuduh merupakan 'public figure' yang mendapat perhatian ramai dan sepatutnya menunjukkan teladan baik kepada masyarakat.

Pada 22 Oktober lalu, mahkamah mengeluarkan waran tangkap terhadap Zarina kerana gagal hadir pada perbicaraan kes dadah yang dihadapinya.

Namun, Majistret Mohd Nazri membatalkan waran tangkap tersebut semalam selepas Zarina hadir ke mahkamah.

Peguamnya juga mengemukakan sijil cuti sakit Zarina yang tidak hadir pada tarikh perbicaraan itu.

Majistret Mohd Nazri kemudian berkata "macam dah klise tiap kali tarikh bicara kamu sakit".

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


2022 TAHUN DUKA - SUAMI ANITA BAHAROM KEMBALI KE RAHMATULLAH

Pembukaan tahun 2022 menjadi hari duka buat pelakon Anita Baharom apabila suaminya, Ismadi Ismail, 50, disahkan meninggal dunia di kediaman mereka di Bandar Nusa Rhu, Shah Alam, jam 8 pagi, hari ini.

Anita ketika dihubungi Harian Metro berkata, dia menyedari perkara itu selepas suaminya tertidur dan tidak memberi respons apabila dikejut. Anita juga memaklumkan suaminya memiliki sejarah penyakit kencing manis.

"Pagi tadi, lebih kurang jam 8 pagi, saya bersiap-siap untuk ke masjid sebab ada pembentangan untuk program masjid berhampiran rumah sepanjang 2022.

"Saya ahli jawatankuasa (AJK) masjid dan suami bantu saya untuk siapkan bahan pembentangan. Pagi tadi, dia cakap nak hantar saya ke rumah kawan yang juga AJK masjid. Sementara menunggu saya siap, dia terlelap sekejap di ruang tamu.

Klik untuk gambar besar

"Saya tengok dia tidur telangkup. Saya kejut tapi tak ada respon. Senyap, tak bergerak langsung. Saya tolak-tolak badan dia dan bila pegang tangan dia, dah rasa sejuk dah.

"Dia ada sakit kencing manis, tapi dia benar-benar menjaga kesihatannya. Sebelum ini pun, dia dalam keadaan baik dan boleh bekerja. Antara acara yang membabitkannya baru-baru ini adalah Konsert A Night With Aina Abdul. Tadi, pihak hospital dah datang ke rumah untuk mengesahkan kematiannya," jelasnya.

Ditanya mengenai proses pengurusan jenazah, Anita berkata, semuanya akan diuruskan di rumah dan pihak masjid.

"Dia selalu bergurau mengenai kematian. Katanya, dia akan pergi dulu. Dia pesan juga kalau dia meninggal dunia, kebumikan di kawasan tempat dia meninggal dunia. Jadi, kalau tak ada aral melintang, semuanya akan diuruskan di rumah atau masjid.

"Setakat ini,  saya tak tak dapat pastikan lagi kawasan tanah perkuburan mana yang akan menjadi tempat persemadian terakhirnya sebab ada beberapa kawasan yang berhampiran. Saya akan maklumkan nanti," tambahnya lagi.

Ismadi meninggalkan Anita bersama tiga cahaya mata mereka, Syifa Dhia Nurina, Mohamad Dhia Iskandar dan Mohamad Dhia Iskandar.

Al-Fatihah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUK AKUI TERKESAN: "SAYA ADA HUTANG, ADA KELUARGA PERLU DITANGGUNG"

"Alhamdulillah sihat, walaupun memang terkesan semenjak tiada lagi kerja radio dan langsung tiada shooting sekarang. Setiap hari saya perlu bangun dan kuat untuk berjuang mencari rezeki. Saya ada hutang yang perlu dilangsaikan, ada keluarga yang perlu ditanggung makan minum dan tempat tinggal.

"Saya juga percaya masih ada ramai lagi yang lebih kuat dan hebat dugaannya daripada saya," ujar pelawak dan pengacara Shuk Sahar yang tetap positif dan perlu berjuang untuk mencari rezeki demi keluarganya, meskipun terpalit pelbagai kontroversi.

Mengakui pendapatan terjejas apabila tidak lagi bergelar penyampai radio ditambah pula dengan aktiviti seni tidak dibenarkan, Shuk tetap bersyukur dengan rezeki diberikan.

Klik untuk gambar besar

Dalam perkembangan lain, Shuk kini sibuk menguruskan perniagaan minumannya, Semooth Cafe. Dalam masa sama, pengacara 'I Can See Your Voice Malaysia" itu turut mengucapkan terima kasih kepada mereka yang terus menyokong dan menjadikan ia lebih semangat untuk terus berusaha.

"Terima kasih pada semua yang menyokong @semooth.cafe kerana buat masa sekarang cafe inilah yang memberi semangat baru pada saya... Walaupun lepas ni mungkin anda dah kurang dapat tengok saya di televisyen, dengan cara saya sendiri sampaikan order anda dari @semooth.cafe . Saya doakan supaya kita semua dapat kembali semula macam dulu-dulu," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - SHARIFAH AMINAH MENINGGAL DUNIA SELEPAS TIGA TAHUN KOMA

"Dengan dukacitanya dimaklumkan, Bonda saya yang tercinta Allahyarhamah Sharifah Aminah Syed Abdullah telah berpulang ke Rahmatullah pada pukul 6.40 pagi tadi. Moga Allah ampunkan dosa-dosa beliau dan tempatkan arwah Bonda dikalangan para solihin.

"Semoga Mak tenang di sana. Amin ya Rabbal Alamin," demikian kata anak sulung kepada pelakon juga penerbit Sharifah Aminah Syed Abdullah, 76, iaitu Wan Monaliza Jamali yang berkongsi sedih dimana ibunya itu menerusi kiriman mesej WhatsApp.

Tiga tahun koma akibat pendarahan otak dan strok, Sharifah Aminah menghembuskan nafas terakhir di Hospital Kajang, jam 6.40 pagi, hari ini. Menurutnya lagi, arwah ibunya mula sesak nafas selepas waktu Maghrib, semalam. Allahyarham meninggalkan dua anak dan tiga cucu.

"Allah lebih menyayanginya. Saya berada di sisinya dan sempat mengajarnya mengucap dua kalimah syahadah, pagi ini. Saya dapat tatap wajah arwah buat kali terakhir, sebelum tutup mata. Arwah ibu juga harus melakukan ujian calitan. Ia prosedur biasa yang harus dilalui bagi memastikannya positif atau sebaliknya," jelasnya.

Wan Monaliza berkata, jenazah ibunya akan dibawa ke Surau Saujana Impian selepas mendapat kelulusan pihak Hospital: "Kami sebolehnya mahu mempercepatkan pengebumian di Tanah Perkuburan Islam, Sungai Kantan, Kajang, hari ini," ujarnya.

Terdahulu pelakon yang pernah membintangi pelbagai filem seperti 'Mama Oh Mama', 'Esok Untuk Siapa', 'Jefri Zain', 'Ceritaku Ceritamu' dan 'Wira Angkasa' ini dikejarkan dan dirawat di Pusat Perubatan Universiti Kebangsaan Malaysia (PPUKM) selepas mengalami pendarahan otak dan ditahan selama empat bulan.

Kejadian berlaku apabila Allahyarham diraikan oleh rakan baiknya, pelakon Maria Kamal sempena ulang tahun kelahirannya pada 13 September 2018.

Selesai makan dan minum, Allahyarham mengadu sakit kepala dan didapati sudah dua hari tidak makan ubat darah tinggi. Bacaan darah tingginya ketika itu 220 dan doktor memaklumkan pembuluh darahnya pecah dan terus melakukan pembedahan.

Selepas itu, Sharifah Aminah dihantar ke sebuah pusat jagaan warga emas di Bangsar. Tindakan itu membuatkan Wan Monaliza menerima kecaman warganet yang tidak mengetahui kisah sebenar.

Namun Wan Monaliza yang kehilangan pekerjaan selepas itu tidak mampu membayar kos penjagaan ibunya dan membawa ibunya pulang ke rumah, tahun lalu.

Kisah ini turut mendapat perhatian Yayasan Kebajikan Artis Tanahair (YKAT) dan Persatuan Kebajikan Artis Veteran Malaysia (PKAVM) yang turut menyalurkan sumbangan buat Allahyarham.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RM10K SEHARI, TAK DAPAT CAIRKAN AZMIL MUSTAPHA

"Kalau nak tahu sejak dua tahun lalu saya masih mendapat tawaran berlakon. Syarikat penerbitan itu sanggup membayar saya RM10,000 sehari semata-mata mahu saya muncul dalam drama mereka.

"Saya menolak dengan cara baik tetapi mereka tetap datang memujuk. Jadi saya pun menetapkan satu syarat iaitu bayaran sebanyak RM100,000 sehari.

Klik untuk gambar besar

"Mendengarkan syarat itu, mereka terus menolak. Bukan saya nak mempermainkan mereka, tetapi itu saja cara berhemah yang boleh membuatkan mereka berhenti memujuk saya," kata pelakon era 80-an yang kini aktif sebagai penceramah bebas, Azmil Mustapha, 64.

Ini kerana menurut Azmil, tawaran tersebut ditolak disebabkan prinsipnya yang tidak mahu lagi membabitkan diri dalam bidang hiburan.

Dalam masa sama, Azmil berkata, dia tidak pernah berasa rindu terhadap bidang lakonan yang pernah mempopularkan namanya satu ketika dulu antaranya filem 'Mekanik' dan 'Ali Setan'.

"Kali terakhir saya berlakon adalah dalam filem 'Puteri Gunung Ledang' pada 2004. Saya menerima tawaran itu pun selepas penerbit dan pelakonnya, Tiara Jacquelina bersetuju dengan 10 syarat yang ditetapkan.

"Saya terima tawaran itu kerana Tiara adalah kenalan lama saya dan pada masa sama Datuk M Nasir turut berlakon di mana saya memang meminatinya. Selepas itu hinggalah sekarang saya terus berhenti berlakon.

Bagaimanapun kata Azmil, jika ada tawaran membabitkan penerbitan dokumentari Islamik, dia bersedia untuk terbabit sama.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


HARRIS TAK KISAH HUBUNGAN CINTANYA DIKATA 'ADIK KAKAK', 'IBU ANAK': "LANTAKLAH NAK CAKAP APA..."

"Alhamdulillah, kami 'happy'. Sekarang masih dalam fasa mengenali. Nak kenal hati budi bukan sekejap. Tetapi, kami okey menikmati fasa awal ini. Diam tak diam, sudah hampir setahun hubungan istimewa ini terjalin.

"Diakui, ada yang beranggapan saya dan Intan seperti adik dengan kakak. Itu pendapat mereka, terserahlah nak cakap apapun. Saya dan Intan tiada masalah jika orang nak anggap begitu. Isu pertikaian umur ini biasalah, pasti akan ada isu ini ditimbulkan.

"Hanya segelintir sahaja yang mempersoalkan perkara itu. Selebihnya tumpang gembira berdasarkan respon positif yang ditunjukkan dalam setiap gambar yang dikongsikan di laman Instagram. Dalam hidup ini, kita tak boleh memuaskan hati semua orang.

"Ada cakap kami seperti ibu dan anak. Saya dan Intan hanya mampu tergelak apabila membaca komen ini. Tetapi, tidaklah sampai tahap nak ambil serius dengan komen berkenaan. Kami tahu diri masing-masing macam mana. Jujurnya, saya tak rasa apapun. Lantaklah nak cakap apa.

Klik untuk gambar besar

"Bercinta dengan wanita matang banyak kelebihan yang orang tak tahu. Lebih senang bawa berbincang dalam apa juga perkara dan saling memahami antara satu sama lain. Komunikasi menjadi lebih lancar dan tak banyak drama. Tiada langsung pemikiran kebudak-budakan.

"Kami satu kepala, jadi tak rumit," kata penyanyi dan pelakon Harris Alif yang memberitahu yang dia tak kisah apapun pandangan orang terhadap hubungannya dan pelakon Intan Ladyana.

Hampir setahun pasangan selebriti ini menyulam bahagia. Malah, hubungan yang terjalin bukan lagi rahsia apabila mereka terbuka berkongsi gambar berdua, sekali gus membuktikan semakin selesa dengan hubungan istimewa yang terjalin.

Bagaimanapun, apabila terlalu terbuka berkongsi kisah peribadi, pastinya ia menimbulkan perdebatan dalam kalangan netizen. Antara topik yang sering dibangkitkan mengenai jarak usia mereka. Haris atau nama sebenarnya, Nor Harris Alif Nor Rashidi baru mencecah usia 21 tahun, manakala Intan pula berusia 38 tahun.

Harris berkata, keluarganya dan Intan merestui perhubungan terjalin: "Keluarga kami okay, tetapi orang luar pula lebih-lebih. Kami buat tak tahu sahaja. Biarlah nak cakap apa, keluarga pun sedia maklum hal ini.

"Lagipun pada akhirnya, tetap pilihan di tangan saya," kata pengacara program Generasi Z itu yang akan menghasilkan single balada, tidak lama lagi.

www.myartis.com / Sumber & foto: Berita Harian, Instagram Harris Alif & Intan Ladyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENDERAAN MELETOP - PAUL WALKER 'FAST AND THE FURIOUS' MAUT

Berlakon watak hero hebat dalam perlumbaan, tetapi maut dalam kemalangan kereta. Itulah yang berlaku terhadap bintang Fast And The Furious, Paul Walker apabila disahkan menemui ajal akibat kemalangan ngeri di Santa Clarica, California, Amerika Syarikat, semalam.

Menurut berita, aktor berusia 40 tahun itu duduk dibahagian penumpang bersama rakannya yang memandu kereta Porshe Carrera GT. Bagaimanapun, kereta tersebut gagal dikawal kemudian melanggar sebuah tiang telefon hingga mengakibatkan kenderaan itu meletup.

Kemalangan itu mengakibatkan Walker terbunuh dalam letupan yang kemudian membakar kenderaan tersebut.

Untuk info, Walker popular dengan watak Brian O'Connor dan dia ketika itu dilaporkan berada di Santa Clarica mengadiri sebuah pameran kereta. Pameran tersebut dianjurkan bagi mengutip derma untuk mangsa Taufan Haiyan di Filipina oleh organisasi milik Walker sendiri iaitu Reach Out Worldwide.

Dengan kematian aktor itu, ia mengejutkan ramai peminatnya. Ini kerana sebuah trailer lakonannya melalui filem terbaru Fast And The Furious 7 turut memaparkan babaknya di majlis pengkebumian Hahn (lakonan Sung Kang) yang terbunuh dalam kereta yang terbakar.


HIDAP KANSER KULIT TAHAP 4 - YUSOF KELANA KINI KRITIKAL

Pengarah filem 'Tragedi Oktober', Yusof Kelana, 66, yang disahkan menghidap kanser kulit tahap empat kini dilaporkan berada dalam keadaan kritikal di Institut Kanser Negara (IKN), Putrajaya. Anak sulungnya, Nur Yusnani Omar berkata, sel kanser sudah merebak ke otak bapa hingga menjejaskan ingatan penerbit filem veteran itu.

"Bapa hanya sempat menjalani dua pusingan kimoterapi dan radioterapi, tetapi dua rawatan itu terpaksa dihentikan berikutan keadaannya semakin lemah. Ini kerana sel kanser sudah merebak ke bahagian otak. Dia sedar, cuma keadaannya sangat lemah. Ingatannya pula terganggu, ada masa mengingati kami dan sebaliknya. Jadi, kami perlu sentiasa berbual dengannya untuk membantu memulihkan ingatan.

"Oleh kerana keadaannya sangat lemah, doktor terpaksa menghentikan rawatan kimoterapi dan radioterapi. Bapa dibenarkan keluar esok dan hanya perlu menjalani rawatan paliatif di rumah. Setakat ini, tiada pelawat dibenarkan, hanya ibu sahaja menjaga bapa," katanya.

Sahabat baiknya yang juga Presiden Persatuan Penerbit Televisyen Malaysia (PVTM), Datuk Jurey Latiff Rosli, 54, berkata, keadaan kesihatan Yusof semakin merosot dan kini hanya bergantung kepada alat bantuan pernafasan. Tambahnya, Yusof kemungkinan akan dibawa pulang ke kediamannya pada Jumaat.

"Dia pengsan pada Ahad lepas sebab sudah dua hari tak makan, jadi dia dimasukkan ke hospital. Tapi saya dimaklumkan yang Yusof sudah tak sedarkan diri sejak Selasa kerana kanser itu telah merebak ke otak. Dia tidak boleh bernafas dengan sendiri. Saya diberitahu doktor sudah tidak boleh buat apa-apa, jadi dia mungkin akan dibawa balik ke rumah pada Jumaat ini," jelasnya.

Klik untuk gambar besar

Bercakap mengenai penderitaan yang ditanggung Yusof atau nama sebenar Omar Saleh, 66, Jurey berkata tanda-tanda awal rakannya itu menghidap kanser ialah selepas mengalami luka sebesar syiling 50 sen pada tapak kaki sejak dua tahun lalu.

Namun, sikap yang tidak suka ke hospital membuatkan Yusof membiarkan luka tersebut merebak tanpa mendapatkan rawatan yang sewajarnya. Bagaimanpun kata Jurey, Yusof hanya mengetahui dia menghidap kanser pada Jun lalu.

"Tanda-tanda tu dah ada lama sebenarnya sejak dia alami luka di bahagian tapak kaki, cuma Yusof tak pernah ke hospital untuk mendapatkan rawatan dan luka tu pun dibiarkan saja. Ada satu hari tu dia jatuh di rumah dan impak kuat pada dada dia.

"Anak-anaknya terus bawa dia ke hospital. Akibat daripada jatuh tu badan dia mula mengalami bengkak-bengkak. Selepas buat imbasan dan sebagainya, baru dapat tahu yang dia menghidap kanser kulit tahap empat," ujarnya.

Sebelum ini, Yusof disahkan menghidap kanser pada Julai lalu pada mulanya menyangka luka pada tapak kakinya hanya kecederaan biasa. Selepas mengalami sakit dada dan terjatuh di rumah, barulah Yusof dibawa ke hospital biarpun berulang kali diajak anaknya.

Disebabkan tidak mempunyai sejarah penyakit kencing manis, pihak hospital bertindak melakukan ujian Computed Tomography atau CT Scan dan menemui sel kanser yang sudah berada pada tahap empat. Sepatutnya, beliau menjalani lima pusingan kimoterapi.

Yusof memulakan kerjaya sebagai pengarah filem pada tahun 1996 menerusi 'Tragedi Oktober' yang menerima kutipan pecah panggung RM3.2 juta. Dia kemudian meneruskan kerjasama bersama Skop Production menerusi filem 'MX3' (2003) dan 'Pontianak Menjerit' (2005).

Yusof menerbitkan filem 'Bidong: The Boat People' (2018) dan 'Mahathir: The Journey' (2019) menerusi syarikat miliknya YKS Film Maker dan Reliance Media Group. Selain filem, Yusof juga antara pengarah drama kepolisian popular 'Gerak Khas' yang ditayangkan di RTM.

www.myartis.com / Sumber: Berita Harian & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - HANEZ SURAYA HAMIL TIGA BULAN ANAK KEDUA

"Pada mulanya, saya berhasrat untuk merahsiakan dahulu perkara ini memandangkan ada beberapa urusan yang perlu diselesaikan.

"Namun, saya terfikir anak adalah rezeki paling bermakna diberikan Allah, jadi saya tunggu masa yang terbaik untuk berterus terang.

"Saya berharap rezeki saya akan terus murah dengan kehadiran anak kedua nanti. Walaupun sudah tidak lagi berlakon, saya tetap sibuk mengendalikan perniagaan sebagai sumber rezeki," kata pelakon Hanez Suraya yang mempunyai memori paling manis apabila disahkan hamil anak kedua.

Berkongsi berita gembira itu di laman Instagram, Hanez, 34, yang memuatnaik video ketika melakukan ujian imbasan memaklumkan, dia kini hamil tiga bulan.

Klik untuk gambar besar

Berdoa kandungannya sentiasa sihat dan dipermudahkan, pelakon drama 'Love You Mr Arrogant' itu berkata, sebelum ini, hanya beberapa teman rapat yang mengetahui dirinya hamil.

"Memandangkan susuk tubuh saya kurus, ramai yang mula menyedari perubahan pada diri terutama bahagian perut.

"Apabila usia kandungan memasuki tiga bulan, saya fikir ini masa terbaik untuk saya berkongsi berita gembira ini dengan semua," ujarnya.

Bersyukur tidak mengalami alahan teruk, Hanez berkata, dia masih meneruskan rutin hariannya seperti biasa, termasuk menyertai karnival jualan di pelbagai lokasi.

"Saya pula jika hanya duduk di rumah, cepat lemah dan loya. Jika dilayan, saya akan jadi malas. Jadi, saya lawan perasaan itu," tuturnya.

Hanez yang sudah lima tahun tidak berlakon itu berkata, sebelum disahkan berbadan dua, dia menyedari beberapa perubahan pada anak sulungnya, Puteri Aleesya, 3.

"Aleesya tiba-tiba mengaku dia anak lelaki, malah mulai renggang sedangkan sebelum ini, kami memang rapat. Tidak sangka, itu adalah petanda awal saya hamil lagi," jelasnya yang mendirikan rumah tangga dengan Romie Razin Adilha pada Mac 2015.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 FOTO - SEKITAR BIRTHDAY PERTAMA FATEH, ANAK ADAM CORRIE

Anak kepada pelakon Adam Corrie Lee iaitu Adam Fateh Lee kini genap usia setahun pada 11 Julai lalu dan bagi meraikan saat itu, Adam bersama isterinya, Fazema telah mengadakan sambutan ulang tahun kelahiran anak mereka yang diadakan pada hujung minggu lalu di sebuah hotel di Kuala Lumpur bertemakan taman tema sarkas.

Majlis tersebut turut di hadiri oleh rakan-rakan selebriti dan ahli keluarga terdekat Adam serta isterinya. Pelbagai acara diadakan pada majlis tersebut dan kanak-kanak yang hadir turut dihiburkan dengan persembahan khas daripada badut.

Adam Corrie telah berkongsi gambar sekitar majlsi tersebut menerusi laman Instagram miliknya dan melihat pada ruangan komen, para peminat turut mendoakan agar kebahagian yang dimilik oleh keluarga Adam ini akan terus kekal bahagia hingga ke akhir hayat.

Untuk makluman, Adam telah memeluk Islam pada 13 Julai 2007 dan berkahwin dengan isterinya, Fazema Mohd Fuad, 36 pada 2008 dan dikurniakan seorang anak lelaki bernama Adam Fateh Lee pada 11 Julai tahun lalu selepas 10 tahun penantian.

Klik untuk gambar besar

www.myartis.com / Sumber & foto: Astro Gempak & Instagram Adam Corrie Lee

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA WAK DOYOK NAK ANAK DARA JADI BAKAL ISTERI, SANGGUP TINGGAL BERSAMA DENGAN IBU MENTUA

"Yang tentu anak daralah, 25 tahun keatas. Kalau muda sangat pun susah, kehidupan masih tak cukup, bila dah 28 ke atas tu dia dah cukup matang.

"Bekas teman wanita saya tak mahu duduk dengan mak saya. Saya jaga mak saya kalau saya tinggalkan dia seorang macam mana dia dah berusia sekarang.

"Tanggungjawab lelaki adalah mak, kalau perempuan saya boleh cari banyak-banyak tak ada masalah, tapi syurga tu dekat mak saya, bukan dekat isteri saya.

"Isteri syurga dekat saya, dia kena ikut cakap saya. Jadi saya nak seimbang. Kena tackle mak saya dulu macam mana," itulah kata ikon fesyen dan pelakon Wak Doyok yang mengakui sedang mengenali hati budi seseorang untuk dijadikan bakal isteri.

Klik untuk gambar besar

Usia sudah mencedah 48 tahun, Wak Doyok dalam masa sama turut memberitahu, dia masih dalam proses mengenali dengan wanita tersebut dan sudah tentu mahukan hubungan yang kekal hingga ke akhir hayat.

"Saya masih mengenali hati budi seseorang walaupun saya dan dia agak sibuk dengan kerja masing-masing dan dia orang biasa sahaja.

"Kita nak kenal seseorang itu bukan hanya satu hari, lagi-lagi kahwin ni bukan malam tu atau esok sahaja, seronok biar sampai akhir hayat. Sampai dia boleh jaga kita dan bukan berkahwin sebab harta," tuturnya.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REZEKI ADA DI MANA-MANA - BILA USTAZ HANAFI JADI PENGHANTAR MAKANAN

"Janji halal. Bismillah. Ayah tak kisah susah, janji anak-anak tersenyum indah. Kepada Allah aku bertawakal 'kanserfighter'," kongsi Ustaz Hanafi menerusi akaun Facebooknya.

Dia juga berkongsi beberapa foto yang memaparkan beliau sedang bersiap sedia untuk menghantar makanan sambil menggalas beg Grab. Tulisnya, dia tidak kisah bersusah payah demi anak-anak dan apa yang paling penting apabila melihat mereka tersenyum indah.

"Saya mendapat tawaran daripada rakan yang ada restoran, mereka minta saya hantarkan makanan. Jadi saya pusinglah satu Kuala Lumpur. Setiap hari kawasan saya ialah antara Gombak ke sekitar Kuala Lumpur," tambahnya yang mula giat bekerja sebagai penghantar makanan sejak Perintah Kawalan Pergerakan (PKP) Mac lalu.

Semuanya gara-gara covid-19 apabila aktiviti ceramah dan program motivasi terpaksa dihentikan sepanjang PKP dilaksanakan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AZWAN ALI SAHKAN AKAN BERTANDING DALAM PRU15 SEBAGAI CALON BEBAS

"Diva AA confirmed bertanding kerusi parlimen #PRU15 as calon Bebas,' itulah tulis pelakon dan pengacara sensasi, Azwan Ali atau Diva AA yang berkongsi berita bahawa dia akan bertanding dalam Pilihan Raya Umum (PRU) ke-15 sebagai calon bebas.

Diva AA mengesahkan perkara tersebut menerusi satu perkongsian di Instagram. Pada PRU14 yang lalu, Diva AA pernah bertanding di kerusi DUN Bukit Antarabangsa dan menentang abangnya sendiri, Datuk Seri Mohamed Azmin Ali.

Bagaimanapun, Diva AA yang ketika itu menggunakan logo Gajah hanya mendapat sebanyak 90 undi sahaja.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK FOTO KERTAS MEWARNA - NOURUL DEPP KONGSI KISAH DISEBALIKNYA

Penyanyi Nourul Wahab Depp menerusi satu entri di laman Instagramnya telah bercerita tentang bagaimana dia dan suami mendapat idea untuk menamakan anak di dalam kandungannya. Menurut Nourul, sebaik sahaja mereka memutuskan untuk mempunyai seorang lagi cahaya mata, mereka merancang untuk mendapatkan anak perempuan.

Nourul yang kini sedang hamil 7 bulan anak keempatnya berkata, suaminya, Eric Daniel Depp yang merupakan perunding kesihatan warganegara Perancis itu memberitahu merancang dan Insya-Allah, Allah akan tunaikan... cuma perlu berusaha.

"Di sebalik gambar ini: june 2018 seperti tarikh di dalam gambar, kami satu keluarga ke Phuket. Tiba di resort itu, hujan berhari hari. Kami hanya di resort dan melayan anak-anak di playroom yang ada. Ada aktiviti mewarna. Kertas yang saya dapat ialah kertas ini," tulis Nourul merujuk kepada lukisan seorang gadis.

Menurut Nourul dia mewarna tanpa ada berfikir apa-apa dan hanya ingin melayan anak saja. Tambah Nourul lagi, dia berkongsi nama Isabella Depp bersama suaminya sambil menunjukkan lukisan tersebut.

Klik untuk gambar besar

"Bila dah nak dekat habis tu, baru terfikir - eh dapat gambar ni. terfikir pasal baby girl yang kami plan. Habis mewarna, teruih ja tangan ni gatai sign nama Isabella sebab dalam kepala masa tu lagu Isabella yang dok terbayang.

"Dia kata simpan. Itu imaginasi yang bisa membantu untuk mencapai hasrat. Insya-Allah. 2 bulan selepas itu tak lagi pregnant. Sehinggalah august saya putuskan tak apa lah kalau tak ada. Dah ada 3 anak pun," tulis Nourul.

Kata Nourul, dalam membuat keputusan tersebut, tiba-tiba Allah mengurniakan tanpa disangka-sangka. Nourul turut berkongsi bagaimana dia mengikut kalendar Cina untuk mengandung dan makan makanan yang sesuai untuk mendapatkan cahaya mata perempuan.

"Apa yang nak dikatakan di sini ialah semua yang kita nak, kena plan, doa dan usaha. Imaginasi itu membantu andai kita benar mahukan sesuatu. Letak depan mata. Lihat tiap-tiap hari. Law of attraction! Insyaallah menjadi.

"Kami bersyukur sangat2. Alhamdulillah. Bukan percayakan gambar ini. Ianya hanyalah secara kebetulan. Tapi usaha dan doa yang telah kami letakkan," kata Nourul.

Itulah cerita di sebalik nama Isabella Depp yang dipilih. Tambah Nourul, dia saja ingin berkongsi cerita, dan gambar tersebut dibingkaikan dan disimpan di rumah sebagai kenangan.'

Untuk makluman, Nourul dan Eric  yang bernikah pada 6 Jun 2012 itu dikurniakan dua cahaya mata lelaki yang diberi nama Zachary Depp, 6, dan Raphael Depp, 4. Dalam perkahwinan lalu bersama komposer dan penyanyi Ajai, mereka mempunyai anak perempuan yang sudah mencecah usia 20 tahun, Ayu.

www.myartis.com / Sumber & foto: Astro Gempak & Instagram Nourul Wahab Depp

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY ILLIAS DISAMAN LAGI

"Ya, betul saya sekali lagi akan disaman. Kali ini membabitkan kes tribunal pengurusan strata pula. Apabila mendapat surat tuntutan itu, saya tak terkejut dan sudah menjangka perkara ini. Buat masa sekarang, saya tak nak ulas panjang. Biarlah mahkamah akan tentukan nanti.

"Saya bersedia untuk berikan segala kerjasama. Jangan risau, saya takkan ke luar negara," kata ahli perniagaan dan selebriti kontroversi Safiey Illias yang sekali lagi bakal berdepan tindakan saman daripada seorang individu yang dikenalinya.

Safiey atau nama sebenarnya Mohd Saifuddin Illias, 27, berkata, surat tuntutan itu diterima pada 21 Oktober lalu daripada Tribunal Pengurusan Strata Kementerian Perumahan dan Kerajaan Tempatan.

Menerusi surat yang dihantar, tuntutan di atas akan didengar pada Khamis ini di Mahkamah TPPS Kuala Lumpur, Bangunan Suruhanjaya Koperasi Malaysia, Bukit Damansara, di sini.

Terdahulu, pada Mei lalu Safiey berdepan hukuman penjara selama tujuh tahun atas tuduhan menyebabkan kecederaan terhadap Instafamous dikenali sebagai Baby Ara pada 2018.

Safiey yang juga penyanyi lagu 'Syinta Gila' mengaku bersalah dan tidak mahu memanjangkan lagi isu ini. Bagaimanapun, Majistret Tawfiq Affandy Chin menjatuhkan hukuman denda RM1,800 atau tiga bulan penjara jika gagal membayar denda. Mahkamah juga membenarkan ikat jamin kepada pertuduhan kes sebelum ini sebanyak RM5,000 dengan seorang penjamin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANNA NICK DIKECAM GELAR LISA 'BLACKPIG' - NAZIM OTHMAN MOHON MAAF

Isu didakwa mempersenda kematian bintang K-Pop sehingga bersumpah sambil memegang Al-Quran masih belum reda lagi, namun pelakon dan pengacara Janna Nick sekali lagi terpalit dengan kontroversi lain.

Terbaru, Janna dikecam gara-gara nama satu watak dalam telefilem terbarunya, Delen apabila didakwa menghina ahli kumpulan Blackpink dengan menggelarkannya sebagai Lisa 'Blackpig'. Tindakan Janna itu sekaligus mengundang kemarahan daripada netizen terutama peminat K-Pop.

Malah, laman Instagram dan Twitter milik Janna juga sudah tiada. Namun tidak dapat dipastikan sama ada sudah dinyahaktifkan oleh Janna atau disebabkan report yang dibuat oleh netizen.

Namun, di Twitter Hashtag #jannanickisgoingpartyjail masih lagi trending dan pelbagai kecaman daripada peminat K-Pop diterima oleh pengacara program Melodi itu termasuk dari luar negara.

Klik untuk gambar besar

Sementara itu, pelakon Nazim Othman tampil membuat permohonan maaf menerusi Instagram Story mengenai komen yang ditinggalkan di hantaran akaun Instagram Janna mengenai nama anggota kumpulan BLACKPINK, Lisa Manoban. Menurutnya, dia tidak berniat untuk menghina, sebaliknya tidak percaya dengan apa yang ditulis Janna.

"Pertama sekali, saya nak mohon maaf kepada semua di luar sana dari hati saya yang paling dalam sekiranya ada tindakan saya yang menyakitkan anda, terutamanya, untuk komen terbaru saya.

"Saya tak bermaksud nak menghina atau tidak hormat sesiapa dalam apa juga cara. Saya komen sebab saya macam tak percaya dengan apa yang saya tengok. Saya minta maaf kalau ada salah faham," katanya.

Dalam komennya, Nazim bertanya kepada Janna dengan soalan "Lisa Black whatttt????". Janna kemudiannya membalas dengan jawapan seperti bunyi khinzir berserta emoji kepala haiwan itu.

Di Instagram @jannanickstudios, ada satu hantaran yang ditulis sebagai 'LISA BLACKPIG' bagi menggambarkan salah satu karakter dalam karyanya yang digambarkan sebagai karakter gadis gedik.

Tindakan Janna membangkitkan kemarahan peminat Kpop terutamanya, peminat kumpulan BLACKPINK yang menganggap Janna tidak menghormati anggota kumpulan itu dan bersikap melampaui batas.

Difahamkan, sebelum itu Janna sempat memuat naik status di Twitter di mana dia membuat laporan polis terhadap pihak yang telah mencetuskan provokasi serta melemparkan fitnah terhadapnya sebelum akaunnya hilang.

Setakat ini masih tiada kenyataan lanjut daripada Janna mengenai isu tersebut. Terdahulu, Janna menafikan dakwaan tidak menghormati kematian seorang bintang K-Pop, Jonghyun yang meninggal dunia tiga tahun lalu apabila videonya diperkatakan kembali.

www.myartis.com / Sumber & foto: Rotikaya, Harian Metro & Instagram Nazim Othman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI CAPRICE: "FREE HAIR TAK BERMAKNA I JAHAT...  I BOLEH MINTA MAAF & BERTAUBAT BILA TIBA MASANYA"

"Nak puaskan hati manusia? Sampai kiamat pun memang tak mampu. Kenapa saya nak melenting kalau orang caci maki atau nak komen bukan-bukan, sedangkan mereka sedang memberi manfaat dekat saya tanpa mereka sedar.

"Viral, buatkan I lagi tambah followers and lonjakkan sales I. Untung free marketing, bukan I minta. Mereka sendiri yang sukarela nak tolong. Sanggup komen macam-macam untuk puaskan hati sendiri walaupun tak pernah kenal I, inilah dinamakan manusia yang ada penyakit hati," katanya.

"Walupun I free hair tak bermakna I jahat... I berdosa urusan I dengan Allah, I boleh minta maaf dan bertaubat bila tiba masanya. I dengan suami itu urusan antara kami, tak perlu nak tolong remind me 'kesian suami tanggung dosa'. Helloo, he known who his marriage with.

"Korang sesama manusia tak berhak nak menghukum, pilihan masing-masing. For me, all those negative comments I anggap mungkin mak cik or pak cik bawang need attention atau nak tumpang glamour kat komen, biarkanlah... kesian hidup sunyi sangat, tak ada benda best kan?

Klik untuk gambar besar

"Mungkin dengan fitnah atau hina orang boleh buat dia rasa bahagia. I busy tak sempat nak baca semua, kalau terbaca pun buat tersenyum sorang-sorang... I takkan delete pun komen-komen tu tetap kat situ tunggu anak cucu bawang-bawang tu sendiri yang baca.

"Baru dia kenal keturunan dia perangai macam mana," itulah kata isteri kepada pempengaruh dan penyanyi rap Caprice, Farra Inalis menerusi satu perkongsian di laman Instagram dimana dia mengambil pendekatan untuk tidak melenting dengan kecaman yang dilemparkan terhadapnya berhubung isu tidak bertudung atau 'freehair'.

Dalam hantaran tersebut, Farra atau mesra disapa Elis tampil menjawab soalan netizen yang bertanyakan tip untuk kekal tenang ketika teruk dikecam oleh pengguna media sosial.

Farra berkata dia tidak dapat memuaskan hati semua orang serta percaya segala kecaman netizen memberi manfaat kepadanya termasuk publisiti secara percuma dan sebahagian daripada keuntungan dalam pemasarannya.

Tidak meminta untuk dikecam, kata Farra, individu yang sentiasa menulis komen yang negatif punyai penyakit hati. Tambah Elis, orang ramai tiada hak untuk menjatuhkan hukum kerana dosanya adalah urusannya dengan Allah dan akan bertaubat apabila tiba masanya nanti.

Dalam pada itu, Farra yang juga usahawan produk tempatan menganggap individu mengecamnya sekadar mahu menumpang populariti atau mungkin sedang kesunyian sehingga berbuat demikian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MICHAEL ANG TAK SETUJU SELEBRITI & KAYANGAN DIPERSALAHKAN: "BANYAK ORANG BIASA PUN RENTAS NEGERI"

"Salam semua. Dah bersedia untuk di maki dan di kecam untuk posting ni. Tapi sebelum nak kecam make sure rumah you all ada cermin and pergi cermin diri sendiri sebelum nak kecam apa-apa ya. Luv you all and be safe!

"By the way I post ni tak bermakna aku setuju dengan orang yang tak ikut cakap kerajaan atau ikut SOP! I rasa orang ni semua SELFISH AND IDIOTS!

"Terimalah hakikat wahai rakyat Malaysia, tak payah lah nak menyumpah dan maki orang-orang yang dapat balik kampung beraya atau beraya yak yak yeh di IG! Terimalah hakikat yang kau orang tak ada kable fibre optic, kabel kau orang masih cooper!

"Tapi seriously, bukan ARTIS atau orang kayangan je yang boleh rentas negeri. Banyak orang biasa pun buat benda sama!" itulah kata pengarah dan pelakon Michael Ang menerusi laman Instagram miliknya.

Klik untuk gambar besar

Semua sedia maklum, isu berkenaan selebriti dan golongan kayangan tidak mematuhi peraturan operasi standard (SOP) sering kali dilihat di media sosial, terutamanya ketika hari raya ini.

Kebanyakkan netizen tidak berpuas hati dengan tindakan yang diambil oleh selebriti dan mengecam mereka kerana didakwa telah merentas negeri untuk beraya bersama keluarga.

Oleh kerana isu tersebut sedang 'hangat' dibicarakan di media sosial, Michael juga turut tampil menyuarakan pendapatnya mengenai isu ini.

Secara umumnya, Michael mengecam tindakan individu yang tidak bertanggungjawab mementingkan diri sendiri pulang ke kampung untuk beraya kerana perkara tersebut jelas melanggar SOP yang telah ditetapkan oleh pihak kerajaan.

Bagaimanapun, Michael tidak bersetuju jika netizen hanya menuding jari sepenuhnya kepada selebriti dan golongan kayangan, kerana baginya rakyat biasa juga ada yang tidak mematuhi SOP namun ia tidak tertangkap oleh lensa kamera.

Melihat pada ruangan komen, rata-rata netizen termasuk rakan artis menyokong dan bersetuju dengan pendapat yang diberikan oleh Michael.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IMAM MUDA NIKAH LAIN DI SONGKHLA, CERAIKAN ISTERI YANG DIKAHWINI SELAMA 12 TAHUN

"Kejadian berlaku di tempat kerja saya kira-kira jam 12 tengah malam. Wanita itu berang apabila suami memaklumkan dia mungkin akan menceraikan salah seorang daripada kami.

"Pada mulanya semua berlaku dalam keadaan baik. Namun, apabila suami bercakap mahu menceraikan salah seorang daripada kami, dia mula mengasari saya selain mendakwa suami saya tidak memberinya nafkah dan sudah dua hari tidak pulang ke rumah," kata Nur Hidayu Rosly, 33, yang memaklumkan dia telah diceraikan dengan talak satu di Mahkamah Rendah Syariah Petaling Jaya pada 28 Mei lalu, dua hari selepas menyambut ulang tahun ke-13 perkahwinan mereka.

Untuk makluman, Nur Hidayu, ialah isteri peserta program realiti dakwah iaitu finalis program Imam Muda 2014, Syed Mohd Faris. Mereka berdua telah berkahwin selama 12 tahun.

Dakwanya, semuanya gara-gara suaminya yang berusia 34 tahun itu berkahwin kali kedua secara rahsia di Songkhla, Thailand pada 18 Mac lalu.

Bukan diceraikan sahaja, malah Hidayu juga mendakwa dia telah dikasari oleh madunya selepas suaminya dikatakan bakal menceraikan salah seorang daripada mereka. Ujarnya, ketika itu dia baru habis berpantang selepas melahirkan anak kelima mereka.

Dakwa Nur Hidayu, wanita itu menendang, memijak kaki serta memulas tangannya. Menurutnya, dia memang mengenali wanita itu ketika sama-sama menyertai misi dakwah di Sarawak pada 2018 yang turut disertai suaminya. Klik untuk gambar besar

"Kami berada di sana selama seminggu. Ketika itulah saya berkenalan dengan wanita itu. Dalam penerbangan balik, saya pelik kerana dia menaiki penerbangan sama dengan suami, tetapi saya tidak. Dari situ, saya mula rasa ada yang tak kena," katanya.

Tambahnya lagi, suaminya memberitahu sudah berkahwin dengan wanita itu pada hujung Januari lalu ketika dia baru melahirkan anak kelima mereka.

Sebelum itu dia sedar perubahan mendadak suaminya apabila kerap pulang lewat dan adakalanya tidak pulang langsung ke rumah. Malah, suaminya juga tidak lagi memberi wang nafkah dan jika diberikan hanya mengikut sesuka hatinya.

Kata Hidayu, sebelum ini Imam Muda tersebut pernah meluahkan hasratnya untuk berkahwin lagi namun diminta untuk berfikir kerana mereka mempunyai anak-anak.

Bagaimanapun, dia tetap mahu meneruskan keinginannya itu untuk berkahwin lagi dan mendakwa wanita lain boleh melayannya lebih hebat daripada dirinya.

"Sebelum dengan wanita ini dia pernah berkenalan dengan lima wanita lain dan mengajak mereka berkahwin. Namun, tidak berjaya kerana mereka semua tidak mahu berpoligami," ujarnya dipetik sebagai berkata melalui Harian Metro.

Sepanjang perkahwinan mereka sebelum ini, Imam Muda Syed Mohd Faris dan Nur Hidayu dikurniakan lima cahaya mata berusia lingkungan 12 hingga lapan bulan. Difahamkan, sepanjang perkahwinan itu juga, Nur Hidayu pernah empat kali mengalami keguguran.

         ________________________

:: FACEBOOK


MASUK HOSPITAL - YAZIT SEARCH KENA JANGKITAN KUMAN DALAM PERUT

Akibat masalah jangkitan kuman dalam perut, pemain dram kumpulan Search, Yazit Ahmad kini mendapatkan rawatan di Hospital Kuala Lumpur, sejak minggu lalu.

Isterinya Ramlah Mat ketika dihubungi semalam berkata, Yazit dimasukkan ke hospital, Rabu lalu selepas kesakitan di perut bertambah serius.

"Pada mulanya, suami sakit perut dan ke klinik untuk mendapatkan rawatan. Namun, keadaannya semakin teruk dan dia segera ke hospital," katanya.

Kata Ramlah lagi, suaminya itu belum dibenarkan pulang kerana masih perlu dipantau rapi oleh doktor.

"Kami menunggu keputusan doktor mengenai masalah sebenar dihidapi suami. Selain itu, keadaan dia tidak konsisten," jelasnya.

Pada Julai lalu, Yazit yang menderita masalah buah pinggang dimasukkan ke sebuah hospital di Brunei akibat semput.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TUNTUT RM4 JUTA - ZARINA ANJOULIE SAMAN AMYZA & EMELDA

"Zarina menuntut permintaan maaf dan pampasan sebanyak RM4 juta kerana menjatuhkan reputasinya melalui muat naik di media sosial dan komen-komen berbaur fitnah mengenai dirinya di Telegram dan Instagram. Dia juga menuntut sebanyak RM3 juta dari Amyza Aznan dan RM1 juta dari Emelda Rose.

"Surat-surat tuntutan itu dihantar hari ini melalui firma guaman NHA Advocates and Solicitors dan dia juga memohon kedua-dua individu itu untuk berhenti menulis dan menerbitkan apa-apa bentuk tulisan mengenai dirinya.

"Kami akan mengambil tindakan undang-undang yang diperlukan jika surat tuntutan tersebut tidak dijawab dalam masa tujuh hari," demikian menurut peguam Zarina, Nurul Hafidzah Hassan. Katanya tindakan itu diambil oleh sebab kedua pelakon itu telah menjatuhkan reputasi Zarina di beberapa platfor dengan melakukan penyiaran komen-komen yang tidak tepat.

Kedua pelakon tersebut diminta untuk membuat maklum balas dalam masa tujuh hari sebelum tindakan lanjut bakal dikenakan.

Tambah peguam itu lagi, kedua-dua pelakon tersebut tidak mempunyai fakta sokongan ketika menuduh Zarina sebagai individu jahat dan tidak bermoral. Zarina turut dikatakan mengalami trauma selepas mereka berdua mengutuk melalui penyebutan nama dan body shaming.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - RAGAM AIDIL ZAFUAN & ZAREMA MAKAN ANGIN

Gambar menarik Aidil Zafuan dan isteri, Zarema Zainal makan angin di Legoland Johor Bahru sementara menanti lahirnya cahaya mata sulung.

Untuk info, mereka bukan pergi berdua... tetapi ditemani oleh kembar Zafuan iaitu Zaquan Adha dan isterinya Ayu Raudhah.Waahhh... best lah. Heh!

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


SYAWAL SANA SINI - AYU RAUDHAH & ZAQUAN ADHA

Syawal ini pastinya lebih berseri bagi pasangan Ayu Raudhah dan Zaquan Adha dengan kehadiran cahaya mata pertama mereka iaitu Muhammad Aisy Qaiser.

Untuk info, kini Aisy sudah pun berusia 5 bulan, malah wajahnya juga saling tak tumpah seperti wajah ibunya. Memang comel. Heh.

Klik untuk imej besar...


BELI KATIL BABY - ISTERI BARU JIMMY SHANLEY HAMIL?

"No comment buat sementara ini. Rileks dulu... Nanti-nanti bila saya sudah bersedia, saya akan beritahu.

"Ia masih lagi terlalu peribadi untuk diceritakan buat masa ini," demikian komen Jimmy Shanley bila diajukan soalan mengenai kehamilan isteri barunya, Mariam Jamilah Abdul Jalil, 27.

Entah enapa, kali ini Jimmy dilihat mengambil pendekatan berhati-hati mengenai gosip yang mengatakan dia bakal menimang anak hasil daripada perkahwinan keduanya.

Gosip itu timbul gara-gara Jimmy memuat naik menerusi Instagramnya sekeping foto sebuah katil bayi yang disambungkan ke katil dewasa dengan kapsyen 'Ada extension plak katil...ermmm'.

Klik gambar untuk size besar

Sebagai makluman, Jimmy dan Mariam mendirikan rumah tangga pada 7 Jun lalu. Sebelum ini, Jimmy pernah bernikah dengan Nursuhaila Eliani Suhaimi pada 1 Oktober 2010 dan berpisah pada 10 Oktober 2012.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom